Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 648

14. Szak- és szerelõipari munkák 14.1. Tetõjavítási és szigetelõ munkák 14.1.1. A tetõszerkezet, illetve tetõcserepek javítása elõtt a tetõszerkezet lécezését felül kell vizsgálni, a csomós, veszélyesnek minõsülõ elkorhadt, hibás léceket ki kell cserélni. A szükséges javításokat csak ezután szabad megkezdeni. 14.1.2. A munka megkezdése elõtt a tetõn áthaladó vagy a munkavégzés közelében lévõ csupasz villamos vezetéket a feszültségtõl mentesíteni kell. 14.2. Vízszigetelõ munkák 14.2.1. A forró ragasztóanyagok szállításához csak csõrös, zárható fedelû edényt szabad használni, amelynek mérete lehetõvé teszi a biztonságos szállítást anélkül, hogy a munkavállaló az edény oldalfalával közvetlenül érintkezésbe kerülne. 14.2.2. Forró ragasztóanyaggal teli edényeket emelni és szállítani csak védõkesztyûben szabad. 14.2.3. Az edényt legfeljebb a 3/4 részéig szabad megtölteni. 14.2.4. Olvasztási munkákhoz az olvasztóüstöt legfeljebb a 3/4 részéig szabad megtölteni. Az olvasztandó anyag szennyezõdést ne tartalmazzon és biztosítani kell, hogy idegen anyag az olvasztás idõtartama alatt az olvasztó edénybe ne kerülhessen. Forró bitumennek vízzel vagy vizes felülettel való közvetlen érintkezését meg kell akadályozni. Az olvasztóüstöt jól zárható üstfedõvel kell ellátni. Az olvasztóüst mellett tûzoltási céllal megfelelõ mennyiségû homokot és lapátokat kell készenlétben tartani. 14.2.5. Az olvasztóüstbõl a forró anyag kiszedéséhez legalább 1,5 m hosszú mérõedényt kell alkalmazni. 14.2.6. Az üstre a szétfröccsenést megakadályozó csatornát kell szerelni. A forró bitumenbe az olvasztani kívánt anyagot az edény fala mentén kell becsúsztatni. 14.2.7. Forró bitumennel végzett bármilyen munkát csak a testet fedõ zárt munkaruhában lehet végezni. 2002/24. szám 14.3. Épületfestõ és mázoló munkák 14.3.1. Kétágú létrán csak egy dolgozó tartózkodhat. A létrát legfeljebb 10 kg súlyú anyaggal szabad terhelni. A festéktároló edényt biztonságosan kell felerõsíteni. 14.3.2. Ha a kétágú létrák alkalmazásánál (lépcsõházban vagy lejtõs padozatú helyiségekben) a stabilitás nem biztosítható, a munkát csak állványról szabad végezni. 14.3.3. Zárt térben a falfelületek száraz lekaparásánál, leseprésénél, átcsiszolásánál, festésénél csiszoló géppel, gépi drótkefével történõ rozsdamentesítésnél hatásos szellõztetésrõl kell gondoskodni. Ha a vonatkozó jogszabályokban meghatározott határértékek nem tarthatók be, a munkavállalót egyéni légzésvédõ eszközzel kell ellátni. III. Építési munkahelyek helyiségeken kívül

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes